Pakuotės lapelis: informacija vartotojui

Tonsilotren tabletės

Atropinum sulfuricum D5, Hepar sulfuris D3, Kalium bichromicum D4, Silicea D2, Mercurius bijodatus D8

Homeopatinis vaistinis preparatas

Atidžiai perskaitykite visą šį lapelį, prieš pradėdami vartoti šį vaistą, nes jame pateikiama Jums svarbi informacija.

Visada vartokite šį vaistą tiksliai kaip aprašyta šiame lapelyje arba kaip nurodė gydytojas arba vaistininkas.

* Neišmeskite šio lapelio, nes vėl gali prireikti jį perskaityti.
* Jeigu norite sužinoti daugiau arba pasitarti, kreipkitės į vaistininką.
* Jeigu pasireiškė šalutinis poveikis (net jeigu jis šiame lapelyje nenurodytas), kreipkitės į gydytoją arba vaistininką. Žr. 4 skyrių.
* Jeigu per 3 dienas Jūsų savijauta nepagerėjo arba net pablogėjo, kreipkitės į gydytoją.

Apie ką rašoma šiame lapelyje?

1. Kas yra Tonsilotren ir kam jis vartojamas

2. Kas žinotina prieš vartojant Tonsilotren

3. Kaip vartoti Tonsilotren

4. Galimas šalutinis poveikis

5. Kaip laikyti Tonsilotren

6. Pakuotės turinys ir kita informacija

1. Kas yra Tonsilotren ir kam jis vartojamas

Tonsilotren yra homeopatinis vaistinis preparatas ryklės uždegimo sukeltų negalavimų lengvinimui.

Indikacijos pagrįstos tik homeopatijos principais.

2. Kas žinotina prieš vartojant Tonsilotren

Tonsilotren vartoti negalima:

* jeigu yra alergija chromui, gyvsidabriui arba bet kuriai kitai veikliajai arba pagalbinei šio vaisto medžiagai (jos išvardytos 6 skyriuje).

Įspėjimai ir atsargumo priemonės

* jeigu Jūs sergate skydliaukės liga (hipertireoze), prieš pradedant vartoti Tonsilotren pasitarkite su gydytoju.

Pasitarkite su gydytoju:

* jeigu ilgiau nei 3 paras karščiuojate arba kūno temperatūra didesnė nei 39 °C, uždegimas stiprus arba pūlinis, nedelsdami kreipkitės į gydytoją.

**Vaikams**

Tonsilotren vartojimas nepatvirtintas jaunesniems nei 2 metų vaikams. Todėl jo nerekomenduojama vartoti šioje amžiaus grupėje. Pasitarkite su gydytoju.

Kiti vaistai ir Tonsilotren

Sąveika su kitais vaistiniais preparatais nebuvo pastebėta. Jeigu vartojate ar neseniai vartojote kitų vaistų arba dėl to nesate tikri, apie tai pasakykite gydytojui arba vaistininkui.

Tonsilotren vartojimas su maistu, gėrimais ir alkoholiu

Homeopatinių vaistinių preparatų veikimą gali įtakoti neigiami gyvenimo būdo veiksniai, taip pat stimuliuojančios medžiagos arba alkoholis ir tabakas.

Nėštumas ir žindymo laikotarpis

Prieš vartojant bet kokį vaistą, būtina pasitarti su gydytoju arba vaistininku.

Vairavimas ir mechanizmų valdymas

Tonsilotren gebėjimo vairuoti ir valdyti mechanizmus neveikia.

Tonsilotren sudėtyje yra laktozės (pieno cukraus) ir sacharozės

Jeigu gydytojas Jums yra sakęs, kad netoleruojate kokių nors angliavandenių, kreipkitės į jį prieš pradėdami vartoti šį vaistinį preparatą.

1. Kaip vartoti Tonsilotren

Visada vartokite šį vaistą tiksliai kaip aprašyta šiame lapelyje arba kaip nurodė gydytojas arba vaistininkas. Jeigu abejojate, kreipkitės į gydytoją arba vaistininką.

Suaugusiems*,* *ūminės ligos metu,* vartoti po 1 tabletę kas valandą, iki 12 tablečių per dieną, kol pagerėja savijauta. *Tolimesniam gydymui arba lėtinės ligos metu* vartoti po 1 - 2 tabletes 3 kartus per dieną.

**Vartojimas vaikams ir paaugliams**

Vaikams nuo 2 iki 5 metų, *ūminės ligos metu* ir *tolimesniam gydymui* arba *lėtinės ligos metu* vartoti po 1 tabletę 3 kartus per dieną.

Vaikams nuo 6 iki 11 metų, *ūminės ligos metu* vartoti po 1 tabletę kas dvi valandas, iki 6 tablečių per dieną, kol pagerėja savijauta. *Tolimesniam gydymui arba lėtinės ligos metu* vartojama po 1 tabletę 3 kartus per dieną.

12 metų ir vyresniems paaugliams, *ūminės ligos metu* vartoti po 1 tabletę kas valandą, iki 12 tablečių per dieną, kol pagerėja savijauta. *Tolimesniam gydymui* arba *lėtinės ligos metu* vartoti po 1 tabletę 3 kartus per dieną.

Esant lėtinei ligos eigai vaikams ir paaugliams vartoti po 1 tabletę 3 kartus per dieną.

Pakartotiniai gydymo kursai (keli 6-8 savaičių gydymo kursai per metus) yra veiksmingi esant lėtinei ir lėtinei pasikartojančiai ligos eigai.

Jeigu Tonsilotren vartojamas dažnai (dozavimas ūminės ligos metu) ilgiau nei savaitę, būtina pasitarti su gydytoju.

Ką daryti pavartojus per didelę Tonsilotren dozę?

Pavartojus per didelę dozę, jokio žalingo poveikio neturi būti.

Pamiršus pavartoti Tonsilotren

Negalima vartoti dvigubos dozės norint kompensuoti praleistą tabletę.

Nustojus vartoti Tonsilotren

Nustojus vartoti Tonsilotren, jokio žalingo poveikio neturi būti.

Jeigu kiltų daugiau klausimų dėl šio vaisto vartojimo, kreipkitės į gydytoją arba vaistininką.

4. Galimas šalutinis poveikis

Šis vaistas, kaip ir visi kiti, gali sukelti šalutinį poveikį, nors jis pasireiškia ne visiems žmonėms.

Labai retais atvejais, gali atsirasti padidėjusio jautrumo reakcijos, pvz., odos bėrimas. Tokiu atveju, kreipkitės į gydytoją.

Jeigu padidėja seilėtekis, sumažinkite dozę arba nutraukite vaisto vartojimą.

Vartojant homeopatinį vaistą, iš pradžių būklė gali laikinai pablogėti (pirminis homeopatinis pablogėjimas). Tokiu atveju, nutraukite Tonsilotren vartojimą ir pasitarkite su gydytoju.

**Pranešimas apie šalutinį poveikį**

Jeigu pasireiškė šalutinis poveikis, įskaitant šiame lapelyje nenurodytą, pasakykite gydytojui arba vaistininkui. Apie šalutinį poveikį taip pat galite pranešti tiesiogiai, užpildę interneto svetainėje [www.vvkt.lt](http://www.vvkt.lt) esančią formą, paštu Valstybinei vaistų kontrolės tarnybai prie Lietuvos Respublikos sveikatos apsaugos ministerijos, Žirmūnų g. 139A, LT 09120 Vilnius, tel: 8 800 73568, faksu 8 800 20131 arba el. paštu [NepageidaujamaR@vvkt.lt](mailto:NepageidaujamaR@vvkt.lt). Pranešdami apie šalutinį poveikį galite mums padėti gauti daugiau informacijos apie šio vaisto saugumą.

5. Kaip laikyti Tonsilotren

Šį vaistą laikykite vaikams nepastebimoje ir nepasiekiamoje vietoje.

Ant lizdinės plokštelės ir dėžutės po „Tinka iki“ nurodytam tinkamumo laikui pasibaigus, šio vaisto vartoti negalima. Vaistas tinkamas vartoti iki paskutinės to mėnesio dienos.

Šiam vaistui specialių laikymo sąlygų nereikia.

Vaistų negalima išpilti į kanalizaciją arba išmesti su buitinėmis atliekomis. Kaip tvarkyti nereikalingus vaistus, klauskite vaistininko. Šios priemonės padės apsaugoti aplinką.

6. Pakuotės turinys ir kita informacija

Tonsilotren sudėtis

- 1 tabletėje yra šių veikliųjų medžiagų: Atropinum sulfuricum D5 12,5 mg, Hepar sulfuris D3 10 mg, Kalium bichromicum D4 50 mg, Silicea D2 5 mg, Mercurius bijodatus D8 25 mg.

* Pagalbinės medžiagos: sacharozė, laktozė monohidratas, magnio stearatas.

Tonsilotren išvaizda ir kiekis pakuotėje

Tabletės yra baltos arba balkšvos, plokščios, su nusklembtomis briaunomis, kartais šiek tiek taškuotos.

Po 20 tablečių lizdinėje plokštelėje, pagamintoje iš PVC ir aliuminio folijos. Vienoje kartoninėje dėžutėje su pakuotės lapeliu yra 40 arba 60 tablečių.

Gali būti tiekiamos ne visų dydžių pakuotės.

Rinkodaros teisės turėtojas

Alpen Pharma GmbH

Steinenfeld 3

77736 Zell am Harmersbach

Vokietija

Tel. +49 7243 200 49 20

El. paštas [info.germany@alpenpharma.com](mailto:info.germany@alpenpharma.com)

**Gamintojas**

Deutsche Homöopathie-Union

DHU-Arzneimittel GmbH & Co. KG

Ottostr. 24

76227 Karlsruhe

Vokietija

ir

Dr. Gustav Klein GmbH & Co. KG

Steinenfeld 3

77736 Zell am Harmersbach

Vokietija

Šis pakuotės lapelis paskutinį kartą peržiūrėtas 2020-11-20.

Išsami informacija apie šį vaistą pateikiama Valstybinės vaistų kontrolės tarnybos prie Lietuvos Respublikos sveikatos apsaugos ministerijos tinklalapyje<http://www.vvkt.lt/>.